Таварскія

Тава́рскія (, ) — вёска ў Пухавіцкім раёне Мінскай вобласці. Уваходзіць у склад Навапольскага сельсавета. Месціцца за 41 км на паўночны захад ад Мар’інай Горкі, 43 км ад Мінска.

 Геаграфія 
Месціцца за 1,9 км на паўднёвы захад ад Азярычына, 1,5 км на поўнач ад вёскі Кічка (Кічкі, цяпер вуліца ў межах вёскі Ленінскі), 1,6 км на поўнач ад Крыстампалля.

У пачатку вёскі, ва ўсходняй частцы, месціцца балота Камяное. На поўдні ад вёскі поле Калюга, на паўночным захадзе ўрочышча Лядцо, на захадзе паша Ля Таварскіх, на поўначы поле Пагноі, на паўночным ўсходзе паша Гаць.

 Гісторыя 
міні|злева|Урочышчы Таварскія, Камяное і Ласіная Гара на плане Азярычына 1867 года. Урочышча Таварскія пазначана на поўдзень ад цяперашняй вёскі.
Поле Таварскія ўпамінаецца ў інвентары Азярычына 1701 года. Таксама ўрочышча Таварскія пазначана на плане Азярычына 1867 года.

Населены пункт заснаваны як пасёлак у 1920-я гады ў Беларускай ССР, месца рассялення жыхароў Азярычына.

Да Другой сусветнай вайны ў Таварскіх быў 41 дом, 167 жыхароў. У Другую сусветную вайну з канца чэрвеня 1941 года да пачатку ліпеня 1944 года пад акупацыяй Германіі. У ваколіцах вёскі дзейнічала савецкая партызанская брыгада «Беларусь». У 1943 годзе ў часе нямецкай карнай аперацыі спаленыя ўсе дамы, забітыя 9 чалавекБеларускія вёскі, знішчаныя ў гады Вялікай Айчыннай вайны //db.narb.by . Пасля вайны пасёлак быў адноўлены.

У 1960 годзе пасёлак у Цітвянскім сельсавеце, з 31 сакавіка 1977 года пасёлак ва Узлянскім сельсавеце, у калгасе «Перамога».

Пасля скасавання Узлянскага сельсавета 28 траўня 2013 года ўключаная ў Навапольскі сельсавет«Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234  .

 Насельніцтва 
 1941 год — 41 дом, 167 жыхароў
 1960 год — 172 жыхары
 1999 год — 41 жыхар
 2002 год — 31 жыхар, 20 гаспадарак
 2007 год — 22 жыхары, 13 гаспадарак
 2010 год — 21 жыхар
 2012 год — 14 жыхароў
 2019 год — 12 жыхароў

 Спіс вуліц 
 Сонечная вуліца
 Ціхі завулак

 Панарама 

 Крыніцы 

 Літаратура 




 Спасылкі 

Катэгорыя:Навапольскі сельсавет
Катэгорыя:Населеныя пункты Пухавіцкага раёна
Катэгорыя:Вёскі Беларусі, цалкам або часткова знішчаныя нацыстамі